Ilmoitus Intiasta peräisin olevan polyeteenitereftalaattikalvon tuontiin sovellettavia tukien vastaisia toimenpiteitä koskevan välivaiheen osittaisen tarkastelun vireille panemisesta



Virallinen lehti nro C 154 , 28/06/2002 s. 0002 - 0003



Ilmoitus Intiasta peräisin olevan polyeteenitereftalaattikalvon tuontiin sovellettavia tukien vastaisia toimenpiteitä koskevan välivaiheen osittaisen tarkastelun vireille panemisesta (2002/C 154/02) Komissio on vastaanottanut välivaiheen osittaista tarkastelua koskevan pyynnön neuvoston asetuksen (EY) N:o 2026/97(1), jäljempänä "perusasetus", 19 artiklan 2 kohdan perusteella. 1. Tarkastelua koskeva pyyntö Pyynnön esitti intialainen viejä Polyplex Corporation Limited, jäljempänä "pyynnön esittäjä". Pyyntö on rajattu koskemaan toimenpiteen muotoa sekä erityisesti sen tarkastelua, voidaanko pyynnön esittäjän antama sitoumus hyväksyä. 2. Tuote Tarkastelun kohteena on Intiasta peräisin oleva polyeteenitereftalaattikalvo, jäljempänä "tarkasteltavana oleva tuote", joka tällä hetkellä luokitellaan CN-koodeihin ex 3920 62 19 ja ex 3920 62 90. CN-koodit ovat ainoastaan ohjeellisia. 3. Voimassa olevat toimenpiteet Voimassa olevat toimenpiteet muodostuvat Intiasta peräisin olevan polyeteenitereftalaattikalvon tuonnista annetulla neuvoston asetuksella (EY) N:o 2597/1999(2) käyttöön otetusta lopullisesta tasoitustullista. 4. Tarkastelua koskevat perusteet Pyynnön esittäjän toimittamien tietojen mukaan sittemmin aloitetussa polkumyynnin vastaisessa menettelyssä(3) hyväksyttyyn sitoumukseen verrattavissa oleva sitoumus poistaisi tuen vahingolliset vaikutukset, ja sitä voitaisiin valvoa. Pyynnön esittäjä ilmoittaa olevansa valmis antamaan tällaisen sitoumuksen. Tästä syystä on perusteltua tarkastella toimenpiteen muotoa. 5. Menettely Kuultuaan neuvoa-antavaa komiteaa komissio on päättänyt, että on olemassa riittävä näyttö välivaiheen osittaisen tarkastelun vireille panemiseksi, mistä syystä komissio panee perusasetuksen 19 artiklan nojalla vireille tarkastelun, joka koskee pyynnön esittäjän antaman sitoumuksen hyväksyttävyyttä. a) Kyselylomakkeet Saadakseen tutkimuksensa kannalta välttämättöminä pitämiään tietoja komissio lähettää pyynnön esittäjälle ja asianomaisen viejämaan viranomaisille kyselylomakkeen. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdassa asetetussa määräajassa. b) Tietojen kerääminen ja osapuolten kuuleminen Kaikkia asianomaisia osapuolia pyydetään esittämään näkökantansa, toimittamaan kyselyä täydentäviä tietoja ja esittämään asiaa tukeva näyttö. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdassa asetetussa määräajassa. Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Tällainen pyyntö on esitettävä tämän ilmoituksen 6 kohdan b alakohdassa asetetussa määräajassa. 6. Määräajat a) Osapuolten ilmoittautuminen, kyselylomakkeiden palauttaminen ja muiden tietojen toimittaminen Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava ottamalla yhteyttä komissioon, esitettävä näkökantansa ja toimitettava vastaukset kyselyyn tai muut tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jollei toisin ilmoiteta. b) Asianomaisten kuuleminen Asianomaiset osapuolet voivat myös pyytää tulla komission kuulemiksi samassa 40 päivän määräajassa. 7. Kirjalliset huomautukset, kyselylomakkeiden vastaukset ja kirjeenvaihto Asianomaisten osapuolten on esitettävä kaikki huomautuksensa ja pyyntönsä kirjallisesti (ei sähköisessä muodossa, ellei toisin ilmoiteta) ja niissä on oltava asianomaisen osapuolen nimi, osoite, sähköpostiosoite, puhelin-, faksi- ja/tai teleksinumero. Kirjeenvaihdon osoite: European Comission Directorate General for Trade Directorate B Office: J-79 5/16 B - 1049 Bruxelles/Brussel. Faksi (32-2) 295 65 05 Teleksi COMEU B 21877. 8. Yhteistyöstä kieltäytyminen Jos asianomainen osapuoli kieltäytyy antamasta tai ei muutoin toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella perusasetuksen 28 artiklan mukaisesti. Jos asianomaisen osapuolen todetaan toimittaneen vääriä tai harhaanjohtavia tietoja, kyseisiä tietoja ei oteta huomioon ja niiden sijasta voidaan käyttää käytettävissä olevia tietoja. (1) EYVL L 288, 21.10.1997, s. 1. (2) EYVL L 316, 10.12.1999, s. 1. (3) Lopullinen polkumyyntitulli otettiin käyttöön neuvoston asetuksella (EY) N:o 1676/2001 (EYVL L 227, 23.8.2001, s. 1), joka koskee muun muassa Intiasta peräisin olevan polyeteenitereftalaattikalvon tuontia, ja siihen liittyvät sitoumukset hyväksyttiin komission päätöksellä 2001/645/EY (EYVL L 227, 23.8.2001, s. 56).